Janavo akmuo

Janavo akmuo – geologinis gamtos paveldo objektas Švenčionių rajone, Modžiūnų girininkijos 536 kvartalo 32 sklype.Gediminas Isokas. Lietuvos gamtos paminklai. – Vilnius: Mintis, 1995, 300 psl.„Gamtos paminklai – akmenys VĮ Švenčionėlių miškų urėdijoje“. Švenčionių kraštas. Nuoroda tikrinta 2022-04-10. Akmuo dunkso netoli sienos su Baltarusija, miške už Janavo kaimo. Akmens matmenys: ilgis 5,05 m, plotis 4,39 m, aukštis – 1,92 m. Pagal duomenis Saugomų teritorijų kadastre: ilgis 5,00 m, plotis 3,75 m, aukštis 2,45 m, perimetras 15,45 m.Saugomų teritorijų valstybės kadastras 

Janavo akmuo yra stambiausias Švenčionių krašte rastas riedulys, jis nebuvo pajudintas iš savo vietos. Šis riedulys yra rapakivio tipo, nelygiu paviršiumi, granitas stambiagrūdis, rausvas. Akmuo apaugęs samanomis, gerokai pabalęs (išdūlėjęs), viename pakraštyje matyti, jog granitas sueižėjęs ir skyla į blokus, uolieną smarkiai ardo į plyšius patenkančios augalų šaknys.Nalšios žemės Švenčionių krašto geologijos, archeologijos, istorijos ir kultūros vertybės: lauko išvykos vadovas, 2015 m. rugsėjo 18–19 d. / sudarė Guobytė R., Skridlaitė G.; Lietuvos geologų sąjunga, Lietuvos geologijos tarnyba, Sirvėtos regioninio parko direkcija – Vilnius: LGT, 2015, p. 24–25.

Geologinio gamtos paminklo statusas Janavo akmeniui suteiktas 1974 m., vietinės reikšmės paminklu pripažintas 1985 m.

 Pastabos 

 Išnašos 

Kategorija:Švenčionių rajono paveldas
Kategorija:Lietuvos gamtos paveldo objektai
Kategorija:Lietuvos rieduliai